Өзбекстан бетті тұмшалауға және тоқал алуға тыйым салды
"Өзбекстан бетті тұмшалауға және тоқал алуға тыйым салды" | "https://abai.kz/post/173307"
TITLE: Өзбекстан бетті тұмшалауға және тоқал алуға тыйым салды
URL: https://abai.kz/post/173307
META: "Өзбекстан бетті тұмшалауға және тоқал алуға тыйым салды" | "https://abai.kz/post/173307"
DATE: 06.09.2023
AUTHOR(s): Abai.kz
TOTAL WORDS: 126
TEXT: Өзбекстанның Олий Мәжілісі елдің Қылмыстық кодексіне және Әкімшілік жауапкершілік туралы кодекске өзгеріс пен толықтыру енгізетін заң жобасын мақұлдады. Құжатқа сәйкес, өзбекстандықтар келесі құқықбұзушылықтар үшін жауапкершілікке тартылатын болады: - ұлты, нәсілі, этникалық және діни белгілері бойынша азаматтардың үстемдігін немесе толымсыздығын насихаттау; - заң тәртібімен тіркелмеген некені діни рәсіммен қию; - екі және одан көп әйелмен бірге тұруды насихаттау; - әйелдер мен ерлердің тең құқығын ашық түрде мойындамау; - азаматтың бет-бейнесін тануға кедергі келтіретін киім-кешекті қоғамдық орында киіп жүру. Айта кетейік, медициналық диагнозы бар адамдарға және қызметтік міндетін атқаратын мамандарға бет-бейнені тұмшалайтын киім киюге тыйым салынбайды. Бұдан бөлек, жол қозғалысы қауіпсіздігін қамтамасыз ету кезінде, немесе спорттық және өзге де мәдени-бұқаралық шаралар кезінде, заңмен рұқсат етілген өзге де жағдайларда қолданылатын арнайы бас киімдерге тыйым қарастырылмаған. Фото: ашық дереккөзден Abai.kz
